Япэ депутат 50-м хеубыдэ Быф Анатолэ
Социально-экономикэ, политикэ къэхутэныгъэхэмкIэ институтымрэ Законхэр зыгъэхьэзырхэм защIэгъэкъуэнымкIэ центрымрэ хэIущIыIу ящIащ 2017 гъэм и бжьыхьэ сессием хиубыдэу УФ-м и Къэрал Думэм зэфIигъэкIа Iуэху нэхъыщхьэхэмрэ депутатхэм я рейтингымрэ.
Япэ депутат 50-м хиубыдэу и цIэр къраIуащ мэкъумэш лэжьыгъэмкIэ комитетым хэт Быф Анатолэ. Бжьыхьэ сессием кърикIуахэм япкъ иткIэ абы 16-нэ увыпIэр къыхуагъэфэщащ.
И лэжьэгъухэм ящIыгъуу Быф Анатолэ игъэхьэзырри УФ-м и Къэрал Думэм къыщыхилъхьащ Урысейм и мэкъумэш IэнатIэм зегъэужьынымкIэ мыхьэнэш-хуэ зиIэ законопроект зыбжанэ. Ахэр теухуащ мэкъумэшхэкIыу нэгъуэщI къэралхэм къыщащэхум япэхъун къе-хьэлIэным пыщIа къэхутэныгъэхэм трагъэкIуэдэн бюджет ахъшэр зэрырат зэманыр гъэIэпхъуэным, къэралым бдзэжьей щызыгъэхъухэр агрострахованэм къызэщIегъэубыдэным, мэкъумэш еджапIэ нэхъыщхьэхэм продукцэ къэлэжьыным теухуауэ ирагъэкIуэкI лэжьыгъэр ядэIыгъыным. А законопроект псори Къэрал Думэм щыпхыкIащ икIи абыхэм Iэ щIидзащ УФ-м и Президентым.
Елъкъэн Артур.
